Գերանդի

Գերանդի, հնձի պողպատե գործիք՝ շեղբի լայն բացվածքով։ Դեռևս ուրարտական շրջանում առաջացել է նախնական գերանդին, որի կոթը ամրացվել է կապիչներով։ Սրանից առաջացել է երկսայրի հարթ շեղբով հայկական գերանդի, որով հարել են և՛ աջից ձախ, և՛ ձախից աջ։ Ծանր լինելու պատճառով Հայաստանում XIX դարում այն տեղի է տվել եվրոպական գերանդին (հարում է միայն աջից ձախ)։

Մշակույթի մեջ 
 Ըստ ընդունված պատկերացումների Մահը կրում է գերանդի։
 Գերանդին նաև հոգիների հունձքի գործիքն է։ Աստվածաշնչում հունձքը հաճախ համեմատվում է մահից հետո ենթադրվող հատուցման հետ։
 Գերանդու շեղբը կարող է արձակել զանգակների ձայնին նմանվող ձայն։

Ծանոթագրություններ 

Գյուղատնտեսական գործիքներ
Շեղբավոր զենք